Marten Douwes Teenstra

Marten Douwes Teenstra (Rûgesân, 17 septimber 1795 - Ulrum, 29 oktober 1864) wie skriuwer en reizger. 

 Libben 
Teenstra kaam út in begoedige boerelaach. Hy wie de soan út it earste houlik fan Douwe Martens Teenstra en Jantje Luies Dijkhuis en de pakesizzer fan de ferneamde Marten Aedsges, nei wa't er ek ferneamd is. 

Yn 1826 waard er opsichter fan brêgen en diken op Java. Hy wie dêr mar twa jier, wêrnei't hy nei Suriname oerpleatst waard en dêr lânbouadviseur waard. Rillegau waard er dêr ek beneamd ta ynspekteur fan brêgen, strjitten, diken en wetterwurken en krige er ek opspoaringsfoech, wat eigentlik ûnder it gesach fan de prokureur-generaal foel. Teenstra ûndersocht de grutte brân fan Paramaribo fan 3-4 septimber 1832. 

Yn 1834 kaam Teenstra werom yn Nederlân en kocht in hûs yn Ulrum mei de namme 'Noord-Indië'. Dêr skreau er in soad boeken en kroaniken, ûnder oaren syn standertwurk 'De landbouw in de kolonie Suriname'. Hy makke berneboeken en skiednisboeken en brocht twa tydskriften út. 

Teenstra wie dopersk, frijmitselder, fûl tsjinstanner fan De Cock. Nederlands Dagblad 31 july 2010 Ulrum: ‘bakermat van de gereformeerde kerken’:
Dorpsnotabele Marten Douwes Teenstra ligt er begraven, een felle tegenstander van De Cock, die hem geestdrijverij verweet en tsjinstanner fan slavernij.

 Wurk 
 Hans Hannekemaaier
 De kinderwereld
 Stads- en dorpkroniek Groningen, Friesland en Drente
 De negerslaven in Suriname (by Google books, hjir: )
 De overzeesche bezittingen
 Chronologisch overzicht van 1795-1815 voor Groningen, Friesland en Drente
 Ulrum zoals het is en destijds toenemende volksbewegingen in Oktober 1834
 De vruchten mijner werkzaamheden

Tydskriften:
 De Diligence
 De Tijdgenoot

 Keppeling om utens 
 Teenstra by de DBNL (bibliografy)
  De Nederlandsche West-Indische Eilanden by Google books: 
 Webstee Ulrum oer Teenstra

Kategory:Nederlânsk amtner
Kategory:Nederlânsk lânboukundige
Kategory:Nederlânsk skiedkundige
Kategory:Nederlânsk publisist
Kategory:Nederlânsk berneboekeskriuwer
Kategory:Nederlânsk abolisjonist
Kategory:Nederlânsk frijmitselder
Kategory:Nederlânsk persoan fan Frysk komôf
Kategory:Grinslânsk persoan
Kategory:De Marne (Grinslân)
Kategory:Persoan berne yn 1795
Kategory:Persoan stoarn yn 1864